2010 gener - Viatjar.CAT\nPosts from gener de 2010\nUs agradi o no la neu anem cap a La Molina\nCatalunya compta amb pistes d'esquí de qualitat\nBy Sheyla Corredera, on 20 de gener de 2010\nLa Molina, preparada per a rebre't\nAprofitant aquests dies de temporal, on pràcticament tota Catalunya ha estat assaltada per la neu, per què no aprofitem i (ja que ens hem acostumat a lluitar contra aquest temporal) gaudim d’un cap de setmana a La Molina?\nA La Molina hi trobarem totes les facilitats que ens permetran gaudir d’uns dies d’esquí envoltats d’un entrorn natural envejable. La qualitat de les seves pistes i la bona organització de la zona contribueixen activament a la preservació del medi ambient. La Molina té cura de l’entorn natural on es troba gràcies a les aportacions diaries que en fan els seus visitants, ja que part del forfet s’invirteix en medi ambient. Relacionat amb aquest tema és important destacar que l’estació d’esquí va aconsseguir, l’any 2002, la “Q” de Qualitat Turística que reconeix els nivells de qualitat dels serveis que ofereix La Molina.\nD’altra banda i pel que fa a l’esquí La Molina ens ofereix 61 Km de pistes d’esquí alpí (13 pistes verdes, 16 blaves, 17 vermelles i 7 negres) entre els 1.700m i 2.445m de cota. Gaudeix de 16 remuntadors en funcionament i de pistes especials, entre les que destaquem 2 pistes de raquetes i la pista de trineus entre moltes altres. Aquesta és una gran opció per aquells a qui no els hi agradi l’esquí alpí o considerin que no en saben prou, perquè així aquells que fent cunya ens emportem a tothom per davant tenim l’oportunitat d’apendre a La Molina, ja que l’estació té 8 escoles d’esquí i snow amb 400 professors a la nostra disposició. Ja no tenim excusa.\nEls grecs, veïns culturals\nSi voleu fer una escapada, Grècia és una bona opció, animeu-vos!\nBy Sheyla Corredera, on 7 de gener de 2010\nVista de l'Acròpolis\nQuè us sembla si us proposo un viatge? Avui podem visitar als nostres veïns grecs, que no són veïns per la proximitat, sinó més aviat per la semblança de cultures. Per si algú ja s’ha fet a l’idea d’anar reservant un vol a Atenes, aquí us recomano alguns llocs per visitar. Abans de continuar llegint, si us plau que s’abstinguin els que no els hi agradi “veure pedre’s”, no sé si m’enteneu…\nSi decidiu visitar Grècia es obligatori que dediqueu unes hores al dia a visitar els grans monuments històrics i arquitectònics que fan gala de la cultura grega. En primer lloc és imprescindible fer una visita al Partenó, ja que s’ha convertit en una visita obligada per tot aquell turista que visiti Grècia per primer cop. Seguint la línia de grans edificis arquitectònics també es necessari visitar l’Erecteó d’Atenes, edifici on es mostren les aportacions artístiques fetes pels grecs, grans mestres de l’art. D’altra banda també és recomanable fer una visita al Museu Arqueològic de Delfos on trobareu una bona mostra d’art grec.\nCal tenir amb compte que les pintures conservades de l’antiga Grècia són limitades per la falta de protecció durant les guerres així com pels desastres naturals, un bon exemple n’és Pompeya. Tot i així sí que podem gaudir d’una àmplia mostra d’escultures ben conservades. Per últim, us recomano el Museu Arqueològic Nacional d’Atenes on podreu visitar peces de ceràmica i exposicions de monedes. En quant a les visites es preferible que tingueu un guia perquè així us explicarà totes aquelles curiositats que fan de Grècia un país amb encant.


El servei de Cirurgia de l’Hospital Clínic de València consolida l’ús de la imatge 3D preoperatòria en la cirurgia de pàncrees complexa – RiberaTV\nEl servei de Cirurgia de l’Hospital Clínic de València consolida l’ús de la imatge 3D preoperatòria en la cirurgia de pàncrees complexa\nPer Grup Televisió el 20 febrer, 2021 No Comment\nEls professionals usen la modelització d’imatges en 3D per a planificar les operacions\nEls models gràfics en 3D ajuden a l’hora de realitzar consultes en línia amb cirurgians que treballen en altres centres i faciliten la docència\nEl servei de Cirurgia de l’Hospital Clínic de València ha afermat en els últims mesos l’ús de la modelització d’imatge en tres dimensions per a la planificació de cirurgies pancreàtiques complexes. Fins al moment, ja s’ha utilitzat aquest programa en 12 pacients.\n“Treballar amb aquests models ens ha ajudat a determinar els punts de secció de la vena mesentèrica superior quan cal, així com planificar de manera anticipada la reconstrucció d’aquesta, diagnosticar variants anatòmiques poc freqüents i difícils d’interpretar en altres proves d’imatge i, a més, ens ha servit com una potent eina docent”, segons explica la doctora Marina Garcés.\n“En aquests tipus de cirurgia, donada la complexitat, es decideix usar la modelització 3D que permet obtindre vistes en 360é del tumor i les estructures adjacents amb les quals es relaciona. Ens permet també obtindre un estudi en tres dimensions i dinàmic en 360é per a entendre millor la relació del tumor amb les estructures venoses i arterials”, afig el doctor Sabater.\nAssaig personalitzat de la cirurgia i teleconsultes\nEls dos especialistes del Servei de Cirurgia General i de l’Aparell Digestiu de l’Hospital Clínic de València, al qual també pertanyen Elena Muñoz Forner i Dimitri Dorcaratto, han publicat recentment l’article ‘Què aporta la imatge tridimensional preoperatòria en la cirurgia pancreàtica complexa?’ en la Revista Cirurgia Espanyola.\nEn el paper, els facultatius expliquen que les imatges tridimensionals construïdes a partir de TC o ressonància magnètica nuclear (RMN) “són àmpliament utilitzades en altres procediments quirúrgics, però estan menys desenvolupades per a les patologies pancreàtiques. Aquest tipus de proves diagnòstiques es troba actualment en auge per haver demostrat ser molt útils en la planificació quirúrgica”.\nA més, afigen els autors de l’article científic, “les imatges 3D es realitzen processant la informació que s’obté de les proves preoperatòries del pacient (TC, RMN, PET).\nLa informació aportada per aquesta eina de diagnòstic permet planificar de manera completa i senzilla la resecció, identificar les variants anatòmiques vasculars, comentar casos en línia amb altres cirurgians que no es troben en el mateix lloc i facilita la docència”.\nConselleria de Sanitat, Hospital Clínic\nEl servei de Cirurgia de l’Hospital Clínic de València consolida l’ús de la imatge 3D preoperatòria en la cirurgia de pàncrees complexa added by Grup Televisió on 20 febrer, 2021\nTorrent anuncia les noves mesures contra el COVID-19 a la ciutat\nLes Escoles Esportives Municipals reprenen l’activitat, complint amb la normativa sanitària


Coneix el nostre mètode! - Get learning\nInici / Coneix el nostre mètode!\nOrientació a l'alumne 100%\nCompromís amb l'aprenentatge 100%\nAjuda a l'alumnat 100%\nExperiència en cursos i oposicions 100%\nCompromís social 100%\nInnovació i creativitat 100%\nTreball, esforç i constància 100%\nAlumne centre de l'aprenentatge\nDes d’aquest context, és molt important identificar els aspectes descriptius d’aquesta nova realitat educacional per escollir un bon model pedagògic que els sostenti. Llegim que entre els models pedagògics més coneguts, trobem en primer lloc, els transmissors, centrats en la figura del docent i l’alumne com a ent passiu que rep informació i l’acumula; en segon lloc, els basats en la pràctica (Learning by doing) i pels quals aposta General d’Estudis, que premien estils d’aprenentatge on l’alumne aprèn fent, manipulant, equivocant-se i corregint els errors mentre elabora l’activitat. Tot això dut a terme mitjançant l’ús de models col·laboratius, models basats en el treball en grup, que emfatitzen l’adquisició de coneixement grupal a partir de les aportacions de cada individu.\nAprenentatge col·laboratiu i cooperatiu\nL’aprenentatge tradicional ha seguit el següent esquema durant tot el segle passat: En primer lloc, el docent ens deia què havíem de saber, en segon lloc, ho memoritzàvem i em tercer lloc, ens presentaven un problema per a resoldre i així demostrar el que havíem après. En l’educació del segle XXI i que volem implementar, aquest esquema ha quedat totalment obsolet perquè no prepara els nostres alumnes per a les necessitats de l’era de la informació. És per això que General d’Estudis aposta per un disseny tecnopedagògic, fet seguint la metodologia de l’aprenentatge basat en la resolució de problemes. Aquest mètode ens facilita la promoció d’un aprenentatge al llarg de tota la vida des d’un enfocament constructivista del nostre aprenentatge. A més, emfatitza la col·laboració i el self-learning, amb el suport constant del professor mentor-guia. Aquesta metodologia que General d’Estudis utilitza té les fases següents: primer, es presenta un problema i s’inicia una discussió sobre els aspectes més importants que activa els seus coneixements previs dels alumnes; segon, els alumnes han d’identificar i investigar què necessiten saber per solucionar el problema i, finalment, l’alumnat aprèn aplicant les possibles solucions al problema presentat.\nD’altra banda, els nous reptes de l’educació del s. XXI, tecnològics i pedagògics, ens fan evolucionar dins el món educatiu per intentar donar resposta a tot un ventall de noves necessitats, interessos i habilitats. En aquest context neixen noves tendències pedagògiques com la gamificació. Un concepte, aparegut el 2002, que busca incorporar elements propis dels jocs en contextos no lúdics i que utilitzarem en els nostres cursos. En aquest sentit, veiem molt interessant utilitzar en la nostra plataforma GdE-learning alguns dels elements de la gamificació com són la consecució d’èxits, els avatars, les barres de progressió, els desafiaments, etc. per exportar l’experiència lúdica dels jugadors als alumnes i, d’aquesta manera, assolir amb més garanties els objectius marcats com són, entre altres, el disseny d’una pràctica col·laborativa realment interessant i motivadora.e\nLas competències digitals\nLas insígnies digitals\nEn la societat en xarxa, interconnectada i en permanent canvi i actualització, ja no són útils certes habilitats o competències pròpies de la societat industrial. Per tant, si acceptem que la definició primària de l’educació és preparar els estudiants per a la vida real, des de General d’Estudis apostem per la necessitat de formar alumnat amb capacitat i habilitats relacionades amb la vida digital. Per això definirem quines són aquestes competències digitals, segons la Comissió de Comunicació Europea ha investigat des de 2005 l’aprenentatge i les habilitats de l’era digital. Aquestes competències inclouen, entre altres, les competències digitals, la competència empresarial, el pensament crític, la resolució de problemes i el fet d’aprendre a aprendre. Aquest marc europeu de competències posa en relleu la necessitat de formar alumnes capaços d’implementar-les en el seu dia a dia.\nUn altre marc competencial que també ens interessa destacar és el marc de competències digitals per al professorat del 2017, aquest va ser publicat per la Comissió Europea en col·laboració amb JRC Science Hub, respecte a les competències que han de dominar els educadors en aquesta nova ecologia digital, amb sis àrees de competències. Cadascuna de les 6 àrees competencials té les seves competències específiques. Aquest treball destaca que, dins el marc competencial dels educadors, cada institució ha especificat les seves i era necessària una iniciativa que intenti unificar totes les necessitats dels professionals en una sola taula. El marc està basat en l’anàlisi i l’agrupació dels elements constitutius d’altres marcs nacionals i internacionals existents, eines d’autoavaluació i esquemes de certificació que seguirem a la metododología GdE-learning de General d’Estudis. En resum, el model DigComp (2017) resulta, per tant, un bon marc competencial per identificar i treballar les competències digitals clau que han de dominar els alumnes i els educadors de la societat del segle XXI.\nEls recursos tecnològics estan presents en totes les accions educatives de l’educació del s. XXI, sigui en l’educació presencial o en l’educació en línia. Però, si ens centrem en l’àmbit digital, un dels majors reptes per als professionals de l’educació és trobar fórmules per avaluar equitativament, sobretot en el treball col·laboratiu i l’aprenentatge de l’alumne digital. Actualment, a General d’estudis recollim dades de les diferents plataformes, estadístiques del rendiment de l’alumnat usant la tècnica del learning analytics; aquestes tècniques informàtiques i metodològiques, permeten l’anàlisi i registre de les dades dels alumnes en entorns en línia formals i no formals permetent millorar el procés ensenyament – aprenentatge.\nHi ha tres raons que han afavorit l’emergència d’aquesta tendència pedagògica. Aquestes són el big data, l’aprenentatge en línia i les preocupacions de les nacions i les institucions per millorar l’educació. És a dir, els reptes als quals es vol enfrontar General d’Estudis, que no són altres que: desenvolupar un marc amb objectius i prioritats comuns, alinear el learning analytics amb els diferents sectors de l’educació, crear una organització per ajudar els educadors a implementar-lo, desenvolupar estàndards d’interoperabilitat, motivar els professionals relacionats a crear nous processos i tecnologies d’anàlisi, desenvolupar un learning analytics basat en usos correctes de la pedagogia i les bones pràctiques d’avaluació, i identificar les habilitats requerides en diferents àrees del coneixement.\nPer acabar, volem parlar també sobre l’avaluació dels diferents cursos que formen part del nostre catàleg formatiu. Ho farem a través de la creació d’un estàndard d’insígnies digitals o badges, que complementarà l’avaluació sumativa tradicional aportant un feedback formatiu més personal al final de la instrucció.\nActualment, és important que ens adaptem als nous contextos digitals que han sorgit com poden ser els cursos MOOC, on se sol premiar els alumnes amb certificacions digitals que acreditin la consecució de certs coneixements i competències durant la seva realització. Aquests premis es registren en el perfil de l’alumne dins de la plataforma i els posicionen dins de la comunitat. Les insígnies, s’utilitzen principalment per apel·lar a la motivació extrínseca de l’alumnat, incentivant-los a seguir el curs en línia i no abandonar-lo.\nEn el nostre cas, General d’Estudis ha dissenyat un marc d’insígnies digitals dins de la plataforma LMS – Canvas, que a més ens permetrà un grau de flexibilitat molt alt per a adaptar-nos a cada tipus de curs i a cada tipus d’alumne. No obstant això, la realitat actual sobre aquest tipus de certificacions digitals, recau encara en la formació formal que es vertebra molt més que la no formal sobre l’accessibilitat i la flexibilitat per integrar aquest tipus de necessitats educacionals. Però, actualment, diverses institucions i universitats ja qualifiquen els seus alumnes a través de les insígnies digitals. Com a exemple tenim Peer to peer university (P2PU), Acreditrust, Makewaves, the UK Open Univesity o Youtopia.


Pau Ricomà anuncia la proposta de declarar el 14 d'abril "Dia dels Valors Republicans" a Tarragona — Ajuntament de Tarragona\nEsteu aquí: Inici › La ciutat › Notícies › Notícies 2021 › Pau Ricomà anuncia la proposta de declarar el 14 d'abril "Dia dels Valors Republicans" a Tarragona\nL’alcalde de Tarragona ha presidit aquest dimecres l’acte commemoratiu dels 90 anys de la proclamació de la Segona República\nTarragona ha celebrat aquest aquest dimecres l’acte institucional per commemorar els 90 anys de la proclamació de la Segona República. L’esdeveniment ha estat presidit per l’alcalde de la ciutat, Pau Ricomà, qui ha anunciat que portarà al proper plenari la proposta als grups municipals de declarar el 14 d’abril "Dia dels Valors Republicans" a Tarragona. L’esdeveniment ha tingut lloc al saló de plens de l’Ajuntament sota l’atenta mirada d’un convidat d’excepció: un bust de la Segona República que l’acalde Pere Lloret va regalar a les escoles de la ciutat.\nDurant l’acte, l’alcade ha destacat la rellevància particular que la proclamació de la Segona República va tenir a Tarragona, on a les eleccions municipals del dia 11 d’abril “gairebé tres de cada quatre vots van ser per a la coalició republicana” de manera que —ha afegit— “Tarragona, amb tot el dret del món, feia la seva conquesta de la República”. L’alcalde ha fet finalment una crida a “defensar els valors republicans fins a les últimes conseqüències com a objectiu vital per fer una societat més justa, més equitativa i culturalment més avançada”. Per la seva banda, el conseller de Memòria Històrica, Manel Castaño, ha destacat el valor de comptar amb una “estructura municipal estable i amb pressupost”, la Comissió de Programes de Memòria, i ha refermat el compromís per part de l’equip de govern de donar suport a totes les entitats i institucions dedicades al treball i la difusió al voltant de la memòria històrica.


De les targetes de dèbit… als dispositius contactless (post 5) - El Blog de CaixaBank\nLes targetes s’han generalitzat fins a tal punt que és difícil trobar algú que no en tingui una o més d’una. Coneguem les característiques específiques d’aquest mitjà de pagament o de fidelització tan popular.\nQuants tipus de targetes hi ha?\nHi ha una gran varietat de targetes: de dèbit, de crèdit, de prepagament, de fidelització… Aquestes targetes tenen diverses marques comercials (Visa, MasterCard, etc.) i també tenen diverses categories segons els serveis que ofereix cadascuna d’elles.\nLes targetes bancàries són les que emeten les entitats financeres. També hi ha targetes no bancàries, que serveixen per comprar als establiments comercials que les emeten (grans magatzems, cadenes de botigues, etc.) i de vegades també permeten finançar les compres i ajornar-ne els pagaments.\nLes targetes de fidelització poden ser emeses per establiments comercials o de serveis (com ara línies aèries) i permeten acumular punts que donen dret a descomptes o regals.\nQuè són les targetes bancàries?\nLes targetes són mitjans de pagament que ens permeten comprar sense necessitat de tenir diners en efectiu i fer diverses operacions en un caixer automàtic. L’ús de les targetes està molt estès i és freqüent fer-ne ús per fer compres en comerços o per Internet.\nAvantatges de la utilització de targetes\nAlguns dels avantatges en l’ús de les targetes són:\nComoditat: no he de portar diners en efectiu a sobre.\nFàcils d’usar: les puc fer servir en gairebé totes les meves compres.\nSeguretat: és més segur portar una targeta que dur diners a sobre.\nA més a més, el client disposa d’un control més gran de les compres realitzades gràcies a la informació en línia facilitada per l’entitat, alhora que alguns bancs disposen de serveis de control d’ús. El fet de no haver de dur diners en efectiu suposa un avantatge important per a l’usuari, tant pel que fa a la comoditat com a la seguretat.\nVal a dir que les targetes són un mitjà de pagament còmode, fàcil i segur que facilita la vida a les persones a l’hora de fer les compres.\nQuè és una targeta de dèbit?\nPermet utilitzar diners del compte corrent, sempre que hi hagi saldo. Amb la targeta de dèbit podem treure diners als caixers automàtics i també fer compres. L’operació es registra de manera immediata al compte, raó per la qual és necessari que hi hagi prou diners per pagar o per treure diners del caixer.\nEn general, podrem pagar amb la targeta de dèbit i treure diners sempre que tinguem diners al compte. Aquesta és la diferència principal amb la targeta de crèdit.\nQuè és una targeta de crèdit?\nLa targeta de crèdit és un mitjà de pagament que s’accepta arreu del món i a la gran majoria d’establiments, per la qual cosa és molt útil tant en les compres fetes al país d’origen com en els viatges a l’estranger. És una targeta que permet fer pagaments o treure efectiu a dèbit o a crèdit, fins a un límit fixat pel banc, sense necessitat de tenir diners al compte en aquell moment. És a dir, en cas de no tenir diners al compte, el banc t’ofereix crèdit; per això es diuen targetes de crèdit.\nEl límit del crèdit disponible figura en el contracte de la targeta. Pot variar durant el temps, sempre amb el consentiment previ tant del titular de la targeta com de l’entitat financera.\nMoltes entitats ofereixen targetes de crèdit sense necessitat de tenir-hi un compte corrent obert. En aquest cas, els rebuts es pagaran al compte que indiqui el client.\nHi ha diverses maneres de pagar els diners gastats amb la targeta:\nPagament mensual per la totalitat: és la més senzilla i freqüent. En general, es paga el total el primer dia del mes posterior i cal tenir prou diners al compte per pagar tot el saldo. En aquest cas no hem de pagar interessos.\nPagament ajornat: podem ajornar el pagament i triar quants de diners volem pagar cada mes. En aquest cas, es paguen els interessos establerts en el contracte de la targeta de crèdit.\nLes targetes revolving són una variant de les targetes de crèdit que es diferencien en el mode de pagament perquè permeten pagar de manera ajornada: un cop tornat l’import disposat, totalment o parcialment, el saldo torna a estar disponible. El pagament es pot fer a través d’una quota mensual fixa o bé a través d’un percentatge del deute. Aquest mitjà de pagament és semblant a una línia de crèdit.\nLes targetes revolving són flexibles i són una manera fàcil i ràpida de tenir accés a finançament; és molt important conèixer-ne les característiques.\nQuè és una targeta de prepagament?\nUna targeta de prepagament permet fer pagaments —en general d’imports petits— o treure diners fins a l’import carregat a la targeta. Un cop esgotat l’import, podem recarregar la targeta mitjançant un pagament a l’entitat bancària o a l’entitat de diners electrònic que l’emet. L’import que pot emmagatzemar-se en aquestes targetes acostuma a ser petit i són un substitutiu electrònic de les monedes i dels bitllets.\nLes dades amb l’import disponible total s’emmagatzemen en un xip a la targeta, i l’import disminueix a mesura que es fan els pagaments. Una modalitat de targetes de prepagament són les targetes virtuals, que no existeixen físicament —no hi ha targeta de plàstic— i que serveixen per fer pagaments per Internet.\nCostos de les targetes\nEntre els costos més freqüents de les targetes hi ha:\nEl cost d’emissió i de manteniment de la targeta: normalment, la quota de manteniment de la targeta es cobra un cop l’any.\nEl cost per retirada d’efectiu en caixers d’una altra entitat: retirar efectiu en caixers d’una altra entitat pot tenir un cost depenent de si el banc decideix traslladar al client la tarifa que li aplica el banc propietari del caixer.\nEl tipus d’interès que apliquen les targetes de crèdit per fer ús del seu finançament.\nLes possibles comissions i recàrrecs per impagaments en els crèdits, insuficiència de fons o d’altres que estiguin establerts en les seves clàusules.\nL'evolució de les targetes\nLa banca digital planteja una evolució dels mitjans de pagament, com ara les targetes, que va més enllà de l’aplicació de la tecnologia als serveis financers. Es tracta d’un canvi profund de la cultura empresarial que afecta, de manera transversal, l’entitat i els clients.\nAquesta nova manera de fer banca es concreta en mitjans de pagament com ara la tecnologia contactless, que pren forma en els sistemes de pagament per mòbil i les polseres per fer compres sense contacte als comerços, així com les carteres digitals (per comprar a Internet sense necessitat d’aportar dades de targetes o de comptes) o les cibertargetes (targetes de prepagament que no tenen suport físic).\nConsells bàsics de seguretat en l'ús de targetes\nAlguns consells de seguretat que cal tenir en compte en l’ús de les targetes són:\nTracta les targetes com si fossin diners en metàl·lic. No les perdis de vista ni les deixis a cap desconegut. Recorda que ets responsable del seu ús.\nNo anotis mai el número secret al costat de la targeta. Cal memoritzar-lo.\nNo facis servir com a número secret dades fàcils d’endevinar com ara el dia de l’aniversari, el DNI, etc.\nSigna la targeta en el moment de rebre-la perquè ningú més no pugui fer-ho.\nComprova sempre l’import abans d’introduir el número secret quan estiguis fent un pagament en una botiga o en un restaurant.\nSiguis discret quan operis amb la targeta. Si l’estàs fent servir en una botiga o en un caixer, comprova que introdueixes el número secret de manera discreta, sense que ningú no et vegi.\nÉs recomanable que revisis periòdicament els moviments de la targeta. Algunes entitats ofereixen eines perquè puguis tenir un control més gran (per exemple, t’envien un SMS quan fas una compra per un import superior a una quantitat determinada).\nSi detectes algun càrrec dubtós o algun error, informa’n a la teva entitat com més aviat millor.\nEn cas de pèrdua o robatori de la targeta, informa’n com més aviat millor per procedir a la cancel·lació. És important tenir les dades de les targetes en algun lloc segur, així com el telèfon al qual s’ha de trucar per cancel·lar les targetes per pèrdua o robatori.\nAlgunes entitats disposen d’un servei que protegeix de l’ús fraudulent de les targetes i que cobreix qualsevol reclamació sobre operacions il·lícites realitzades. La cobertura també acostuma a incloure les operacions fetes amb tecnologia contactless, ja siguin de targetes en modalitat NFC, TAP Polsera, TAP Sticker, etc.\nCom ja hem vist, les targetes bancàries són un mitjà de pagament còmode, segur i fàcil d’usar, tot i que cal ser conscient dels avantatges —que són molts i diversos— i també dels costos i de les característiques pròpies de cada modalitat.\nFinançament, pimes i microempreses: la clau per sortir-se’n\nbanca digital / contactless / crèdit / curs de finances MicroBank / dèbit / mitjans de pagament / targetes


El CE Roca, nou campió de Catalunya infantil masculí - Competicions Catalanes Menors - Federació Catalana de Voleibol\nEl CE Roca es va proclamar ahir al Pavelló Olímpics de Lleida campió de Catalunya infantil masculí. En una Fase Final en el que va destacar la bona afluència de públic i l’emoció en la definició del nou campió català de la categoria.\nDissabte al matí es van disputar els Quarts de Final entre els equips classificats en tercera i sisena posició, amb victòries i classificació per a semifinals de CV Vall d’Hebron i FC Barcelona, després de derrotar 3-1 a CV Roquetes i Esc. Freta CV Mataró, respectivament. A la tarda era el torn de les semifinals, entrant en acció el CE Claver, campió de lliga regular, i el CE Roca, favorits a classificar per a la final i ratificant-lo en pista després. Els lleidatans van superar per la via ràpida a l’últim campió infantil masculí, el CV Vall d’Hebron en la primera semifinal, mentre que el CE Roca va fer el propi en la segona davant el FC Barcelona.\nArribaven doncs a la gran final del Campionat de Catalunya infantil masculí els dos favorits. Amb la classificació al Campionat d’Espanya en la butxaca tots dos equips van oferir el millor de si mateixos. Els amfitrions del CE Claver, dirigits per Àngel Biosca a la banqueta, van situar-se amb un avantatge de 2-0 a l’electrònic i 17-15 en el tercer van veure’s sorpresos pel conjunt barceloní que entrena Daniel Livov, donant la volta al marcador i forçant el tie-break on van acabar vencent per 9-15, fent-se així amb el títol de campió de Catalunya, trofeu que van recollir de mans de les autoritats presents diumenge en la gran final: Antoni Blesa, vocal de la Junta Directiva i representant territorial a Lleida de la FCVb i del Regidor d’Esports de l’Ajuntament de Lleida, Txema Alonso, i Miquel Padilla, Vicepresident de la Diputació de Lleida.\nEl CE Roca i el CE Claver, seran doncs, els dos representants catalans al proper Campionat d’Espanya infantil masculí que tindrà lloc del 22 al 26 de maig a Conca.


Opinió - Sant Cugat mereix una oposició millor (2a part)\nPresident d'ERC Sant Cugat\nPublicat: el 12/octubre\nFa uns dies escrivíem aquí mateix, arran de la intervenció de Junts per Sant Cugat al ple municipal sobre l'Estat de la Ciutat, que Sant Cugat mereixia una política en positiu. Però si el nivell polític de l'oposició al ple ja va ser lamentable, aquesta setmana passada s'han acabat de retratar amb una proposta de moció on proposen (i cito literalment): "Cedir la presidència del Ple Municipal a un regidor o regidora de reconegut prestigi i trajectòria que tingui el suport de 3/5 parts del Plenari".\nAquesta és una proposta vergonyosa, un menyspreu institucional a l'Ajuntament, a la ciutadania i als qui la representen. La configuració del ple i la seva presidència, la decideix el poble amb els seus vots i les majories polítiques que en surten. A banda, és una maniobra barroera i manifestament il·legal i els regidors de Junts ho saben perfectament.\nUn acord doncs, que és més un desig inconfessable (l'aritmètica els va deixar a l'oposició) que no pas una proposta realitzable. Potser, però, és que a algunes persones de Junts no els agrada això que governi qui obté el suport del ple municipal i per extensió, per tant, no els agrada el que vota la ciutadania. O potser, tenen massa a flor de pell, allò de la Sra. Ferrusola de "ens han fet fora de casa", tot pensant-se que les institucions els pertanyen pel sol fet d'haver-les governat durant massa temps.\nSenyors de Junts, han passat dos anys i seria ja moment que comencessin a pair els resultats. No es pot viure en el passat.\nSi no els va anar bé el debat de l'Estat de la Ciutat, no és per qui presideix el ple ni per com es governa la nostra ciutat. És, simplement perquè els falten propostes de futur. Els falta un projecte per aquesta ciutat que no sigui seguir fent el mateix que ja els va dur a l'oposició ara fa dos anys.\nSant Cugat és una ciutat dinàmica que té moltes ganes d'avançar cap a nous reptes, sense deixar ningú enrere.\nLa feina que tenim tots al davant és immensa. Així que no ens facin perdre el temps debatent absurds impossibles. Siguin lleials a la ciutat i, a part de matar el pare (com ja han fet), madurin políticament!


lunes 06 de diciembre de 2021, 19:14:18\nAlta de gual i contragual\nAutoritzar l'ús restringit de la via pública per a l'entrada i sortida de vehicles.\nEntitat física o jurídica, pública o privada.\nDocumentació que s?ha de presentar per sol·licitar l?alta d?un Gual permanent/horari i un contragual.\nSol·licitud de llicència d'alta de gual\nDocument justificatiu del pagament de l'autoliquidació de la Taxa de Gual\nFotocòpia NIF/CIF titular o fotocòpia del NIF de la comunitat de veïns (cas que totes les places del pàrquing siguin propietat dels titulars de les vivendes de l'immoble) o NIF de la comunitat de propietaris del pàrquing (cas que entre els propietaris de les places, hi hagi que no siguin titulars de les vivendes de l'immoble o per als locals industrials o comercials situats dins el mateix recinte o parcel·la amb accés comú)\nFotocòpia de l'escriptura de propietat o contracte de lloguer del local o pàrquing\nAutorització del propietari de l'immoble (cas que el sol·licitant de la llicència de gual no sigui el propietari de la finca i/o local)\nEn el cas de tenir un representant legal, fotocòpia de l'atorgament de poders per obrar en nom d'un tercer i NIF i/o CIF d'aquest representant (persona física o jurídica) i de la persona apoderada. En el cas de comunitats de propietaris, fotocòpia de l?acta de nomenament del president i secretari i del NIF d?ambdós.\nFotografia on es vegi la porta d'entrada dels vehicles, la vorada i la vorera\nCroquis o plànol d'emplaçament o situació del recinte o local\nCroquis o plànol de planta del local o recinte, amb la ubicació dels vehicles dins de la finca\nCroquis o plànol d'emplaçament o situació del contragual\nNota : En cas d'immobles en construcció, la llicència no es podrà sol·licitar fins la seva finalització acreditada amb certificat final d'obres.\nConsultar Ordenança Fiscal núm.39\nA l'OAC mitjançant taló conformat o targeta bancària, per a pagaments de més de 5 euros .\nOrdenanza fiscal Ordenança fiscal núm. 39 Taxa per utilització privativa o aprofitament especial de la via pública amb entrades de vehicles a través de les voreres o de qualsevol altre espai de domini públic local i les reserves de via pública per a càrrega i descàrrega comercial, d'obres i enderrocs, de caràcter exclusiu.\nSilencio administrativo Negatiu\nVías de reclamación Recurs de reposició i contenciós administratiu\nÓrgano resolutorio Decret\nORDENANÇA MUNICIPAL SOBRE LLICÈNCIES DE GUALS I ESTACIONAMENTS RESERVATS\nOrdenança fiscal núm. 39 Taxa per utilització privativa o aprofitament especial de la via pública amb entrades de vehicles a través de les voreres o de qualsevol altre espai de domini públic local i les reserves de via pública per a càrrega i descàrrega comercial, d'obres i enderrocs, de caràcter exclusiu.\nL'Ordenança Municipal sobre Llicències de Guals i Estacionaments Reservats:\n1. Característiques del gual: Les característiques de disseny i materials utilitzables en la construcció dels guals hauran d'ajustar-se a les prescripcions en matèria de supressió de barreres arquitectòniques i a les que es detallen al final d'aquest annex. En el supòsit que, per condicions de la via pública, el desnivell entre la vorera i la calçada no excedeixi de cinc centímetres (5 cm), no caldrà la modificació de la vorada. Tipus de vorada:\nVoreres de menys de 1,20 m es posarà la vorada tipus T-25 de 50x28x25-8.\nFins als 1,85 m d'amplada es posarà la vorada tipus MANRESA de 40x60x10.\nPer les voreres de més de 1,85 m d'amplada, la vorada tipus ICS de 60x40x10.\n2. Senyalització del gual:\nDavant dels accessos autoritzats es pintarà a la calçada, a una distància de 30 cm de la vorada i paral·lela a aquesta, una línia discontinua de 10 cm d'ample en forma d'U de color groc (segons norma UNE-48103 referència B-502), a trams iguals de 0,5 a 1 metre de llargada i amb la longitud concedida de la llicència, finalitzant en una línea de 10 cm. perpendicular a l'eix del carrer d'una longitud de 100cm. (d'acord amb la norma 8.2 IC del 4 d'agost de 1987).\nAls carrers que no estigui permès l'estacionament al costat que estigui concedit el gual, i a les superfícies úniques amb pavimentació diferent a l'asfalt, la concessió de la llicència de gual no comportarà l'obligació de senyalització horitzontal.\nEn cas de sol·licitar l'ampliació del gual, aquesta ampliació es podrà fer amb pintura, seguint les prescripcions de la present ordenança.\n3. Condicions generals:\nEl gual no podrà tenir una longitud inferior a 3 m, incloses les peces de transició de la vorada, ni superior a la mida de la porta a que serveix més un metre per banda.\nEl manteniment i la senyalització del gual és a càrrec del titular.\nS'haurà de mantenir uniforme la rasant de la vorera. Si estigués malmesa s'haurà de reposar el panot igual a l'existent.\nNo s'admeten suplements de cap tipus a la vorada (formigó, metàl·lics, fustes, etc.)\nSi existeix desnivell a la porta d'entrada, s'haurà de convertir en una rampa des de la línia de façana cap a l'interior del local.\nL'Ordenança Fiscal 39 Taxa per utilització privativa o aprofitament especial de la via pública amb entrades de vehicles a través de les voreres o de qualsevol altre espai de domini públic local i les Reserves de via pública per a càrrega i descàrrega comercial, d'obres i enderrocs, de caràcter exclusiu, especifica a l'article 11. 3. Quan la duració temporal de l'aprofitament especial s'estengui a varis exercicis, el període impositiu comprendrà l'any natural, excepte en els supòsits d'inici o cessament en la utilització privativa o aprofitament especial; en aquest cas el període impositiu s'ajustarà a aquesta circumstància amb el consegüent prorrateig de la quota en els termes següents:\na)Quan l'inici de la utilització privativa o aprofitament especial no coincideix amb l'any natural, la quota es calcularà proporcionalment al nombre de trimestres naturals que restin per finalitzar l'any, inclòs el d'inici de l'ocupació o ús del domini públic, en els casos de llicències anuals. Quan es tracti de llicències mensuals la quota es calcularà proporcionalment al nombre de mesos que restin per finalitzar l'any, inclòs el d'inici de l'ocupació o ús del domini públic.\nb)En cas de baixa per cessament en l'aprofitament o ús del domini públic, les quotes seran prorratejables per trimestres naturals, a les llicències anuals, inclòs aquell en el qual es produeixi aquest cessament, a les llicències anuals. Els subjectes passius podran sol·licitar la devolució de la part de la quota corresponent als trimestres naturals que restin des del següent al cessament fins a la finalització de l'any natural. Quan el cessament correspon a llicències mensuals, les quotes seran prorratejables per mesos.\n4. Quan no s'autoritzi l'aprofitament especial o per causes no imputables al subjecte passiu, no es pugui dur a terme el mateix, procedirà la devolució de l'import satisfet.\nConsulta i/o gestió d'expedients: Oficina de Guals, Ctra. Terrassa, 116 1r pis Tel. Contacte: 935 887 000 (marqueu # i la extensió 6503 ) Horari d'atenció al públic: de dilluns a divendres de 09,00h a 13,00h.\nDocumentos Sol·licitud Alta gual i/o contragual Autorització propietari sol·licitud de llicència de guals Vorada Tipus 25 Vorada Tipus ICS Vorada Tipus Manresa


Central eòlica de Vedat del Pany: Empresa respon a les acusacions dels ecologistes\nVedat del Pany: Empresa en defensa la tramitació i assegura que la declaració d'impacte seguia vigent\nL'autorització de 2019 s'hauria atorgat dues setmanes abans que s'exhaurís el termini previst per la llei estatal\nRedacció divendres, 25 de setembre 2020 - 14:49h\nEl Departament d'Empresa ha defensat la tramitació i autorització de la central eòlica de Vedat del Pany, a Riudecols i Duesaigües, després de la denúncia a Fiscalia del grup ecologista GEPEC per suposada prevaricació i delicte ambiental en el procediment. Els conservacionistes assenyalaven l'exdirector general d'Energia i Mines, Pere Palacín, com a responsable d'autoritzar administrativament el projecte sense la preceptiva declaració d'impacte ambiental (DIA) en vigor, perquè hauria caducat anys enrere. Fonts d'Empresa interpreten que, d'acord amb la Llei d'Avaluació Ambiental espanyola de 2013, Palacín va atorgar el permís el 28 de novembre de 2019, només dues setmanes abans que s'exhaurís la vigència de la DIA.\nDes del Departament consideren que l'enrenou arran de la legalitat de l'aprovació de la central eòlica, fortament qüestionada pels conservacionistes i diverses entitats socials del territori, respon a una interpretació diferent del procediment administratiu arran del canvi normatiu que va suposar l'aprovació de la Llei d'Avaluació Ambiental per part del llavors govern espanyol del PP. En aquest sentit, consideren que el procés d'aprovació ha estat validat pels serveis jurídics i consideren fora de lloc les acusacions de prevaricació en la tramitació.\nConcretament, apunten, la disposició transitòria primera d'aquesta llei, publicada al Butlletí Oficial de l'Estat (BOE) el 12 de desembre de 2013, especifica que les declaracions «publicades amb anterioritat a l'entrada en vigor» d'aquesta norma «perdran la seva vigència» i els seus efectes «si no s'hagués començat l'execució de projectes o activitats en el termini de sis anys des de l'entrada en vigor de la llei».\nAixí doncs, Empresa s'aferra al fet que el 28 de novembre de 2019, quan s'atorga novament autorització administrativa a la promotora Esbrug SL —que ja l'havia obtingut el 2009 sense arribar mai a iniciar les actuacions— encara faltaven dues setmanes perquè s'esgotés el termini de sis anys de validesa de la DIA.\nEn la seva denúncia a Fiscalia, el GEPEC argumentava que les declaracions tenen una vigència de cinc anys i, prenent com a referència el 2008, quan van ser elaborats la majoria d'informes del tràmit inicial, la feia vigent fins al 2013. Amb tot, apuntaven que si s'establís el comptador en el moment de ser publicada al DOGC per part del Departament de Territori i Sostenibilitat, el 6 de juny de 2012, hauria caducat ja a mitjan 2017. Així doncs, consideren que la Generalitat hauria hagut de forçar la promotora a reiniciar el procediment de cap i de nou per obtenir l'autorització administrativa i l'aprovació de la DIA.\nEls ecologistes, fins i tot, van recordar un cas similar d'una central eòlica a Prat de Comte i Pinell de Brai de la mateixa època que va acabar decaient perquè el Departament de Territori hauria certificat que la DIA ja no estava en vigor després de cinc anys obligant el promotor a reiniciar tot el tràmit. El GEPEC, fins i tot, va demanar fa mesos al mateix Departament un pronunciament formal sobre el cas concret del Vedat del Pany sense trobar resposta, de moment. Territori, però, encara no s'ha pronunciat de manera oficial sobre el cas.\nL'inici de les obres a l'entorn de l'ermita de Puigcerver, a Riudecols, a finals del passat mes d'agost, ha revifat el moviment de contestació social al projecte. De moment, però, el GEPEC, que assegura haver analitzat tot el cas, és l'única entitat que ha decidit donar una pas en l'àmbit judicial amb la denúncia a Fiscalia. A banda d'iniciar un procediment penal per prevaricació i delictes ambientals contra, principalment, l'exdirector general d'Energia i Mines, reclamen la paralització de les obres perquè, consideren, podrien ser nul·les de ple dret i podrien generar danys irreversibles en un espai natural on habiten espècies animals i vegetals protegides.\nConselleria d'Empresa Duesaigües Riudecols medi ambient


Noticia UPV: La UPV desenvolupa un sistema d'anàlisi d'imatge per a millorar i abaratir el cost de la detecció del glaucoma | Universitat Politècnica de València\nLa UPV desenvolupa un sistema d'anàlisi d'imatge per a millorar i abaratir el cost de la detecció del glaucoma\nUn equip d'investigadors de la Universitat Politècnica de València (UPV) liderat pel CVBLab (Computer Vision and Behaviour Analysis Lab)-I3B està participant en el desenvolupament d'un nou sistema de baix cost i alta resolució per a la detecció del glaucoma.\nAquest és l'objectiu principal del projecte europeu GALAHAD (Glaucoma Advanced, Label Free High Resolution Automated OCT Diagnostics), coordinat per l'empresa britànica Gooch & Housego i que s'estendrà fins al final del 2019.\nSegons dades de l'Associació Mundial del Glaucoma (WGA n'és la sigla en anglès), aquesta malaltia és, actualment, la segona causa més comuna de ceguesa. No en va, es calcula que 4,5 milions de persones a tot el món són cegues com a conseqüència del glaucoma, i per al 2020, les previsions se situen en 11,2 milions.\nEl glaucoma està provocat per un augment patològic de la pressió intraocular, que fa que l'ull vaja perdent visió de manera progressiva. En aquest sentit, la detecció primerenca és essencial per a limitar la discapacitat visual i prevenir-ne la progressió cap a una discapacitat visual severa o la ceguesa.\nL'equip ideat en el marc d'aquest projecte per a ajudar a la detecció del glaucoma és un nou sistema de tomografia per coherència òptica. Actualment, els centres de diagnòstic ja disposen d'aquesta tecnologia, si bé, segons apunten els investigadors de la UPV, un equip d'alta resolució resulta molt car. "El nostre objectiu", apunta Valery Naranjo, directora del CVBLab-I3B de la UPV, "és abaratir costos i aconseguir una alta resolució d'imatge que ajude al diagnòstic precoç d'aquesta patologia".\nLa principal novetat del nou sistema GALAHAD consisteix en la incorporació d'una font de llum supercontínua de gran ample de banda, clau per a aconseguir una alta resolució d'imatge amb informació de polarització a un cost raonable.\nSandra Morales, investigadora del CVBLab-I3B, afirma que "el sistema mesurarà les capes de la retina i identificarà característiques significatives que contribuiran a la detecció precoç del glaucoma. Ja s'han realitzat estudis clínics que indiquen que el gruix de certes capes pot conduir al diagnòstic d'aquesta malaltia".\nAlgorismes per a l'anàlisi d'imatge\nEl treball de l¿equip d¿investigadors de la UPV se centra en el desenvolupament del sistema d'anàlisi d'imatge, a partir de l'aplicació d'avançats algorismes que permetran realitzar un estudi exhaustiu de cada imatge adquirida amb el nou dispositiu. Amb aquesta finalitat, combinaran tècniques computacionals maquinari-programari que permeten dur a terme els càlculs en el menor temps possible i amb un cost assumible.\n"Aquest sistema", afig Naranjo, "és fonamental per a segmentar diferents capes de la retina en profunditat i extraure¿n informació sobre el gruix, la deformació, etc.". A més, incorporarà un ampli banc d'imatges, tant de pacients sans com de pacients malalts, que permetrà el seu entrenament de manera automàtica.\nAixí, davant d¿un nou cas, els algorismes desenvolupats pels investigadors del CVBLab-I3B ajudaran a destriar si es tracta un pacient afectat per glaucoma o no. "Per al personal mèdic", conclou Naranjo, "serà totalment transparent. El sistema oferirà un diagnòstic automàtic, advertint-li d'una possible afecció per glaucoma¿.\nPersonal investigador de l'iTEAM i l'INCO2-DSIC completen l'equip de la UPV\nEn l'equip de la UPV, a més del CVBLab-I3B, participa també professorat d'altres grups de recerca, com José Manuel Mossi i Francisco José Martínez, de l'Institut de Telecomunicacions i Aplicacions Multimèdia (iTEAM-UPV), i Antonio M. Vidal, pertanyent al Grup Interdisciplinari de Computació i Comunicacions (INCO2-DSIC).


Una orquestra holandesa actua avui dimecres al parc Central\nL' orquestra holandesa Ad Hoc de la ciutat de Breda farà un concert el dimecres 22 de juliol a l’amfiteatre del parc Central de Santa Perpètua. El concert començarà a les 20 h i durarà, aproximadament, una hora i quinze minuts. Ad Hoc és una orquestra gran i simfònica que realitza una vegada cada any un tour per donar a conèixer una forma diferent de gaudir de la música.\nUns 65 músics, amb una mitjana d’edat compresa entre els 25 i 27 anys, durant deu dies l’any i durant el mes de juliol realitzen un tour internacional que, aquest any, inclou Santa Perpètua de Mogoda. La formació es composa de músics d’instruments de vent que estan finalitzant els seus estudis, ja els han acabat o són professors de conservatori. El concert el fan de manera totalment gratuïta ja que, “degut a la rellevància que l’orquestra té a Holanda, utilitzen l’experiència dels tours per completar el seu currículum professional”, segons expliquen des de la pròpia formació.\nLa història d’Ad Hoc és curiosa, perquè l’orquestra només existeix un mes a l’any. Ad Hoc assaja durant trenta dies i, seguidament, viatja per diferents localitats. L’orquestra ja ha recorregut Santa Pau (Olot), l’auditori del Prat de Llobregat i Sant Hilari Sacalm.\nFoto: Membres de l'orquestra Ad Hoc que actuaran aquest 22 de juliol al nostre municipi / Ad Hoc


Sitgesinfoguia – L’Ajuntament organitza una nova edició dels Esmorzars d’Empresa\nL’Ajuntament organitza una nova edició dels Esmorzars d’Empresa\nLa trobada, que tindrà lloc el 26 de gener, girarà entorn la nova reforma fiscal. Els empresaris que vulguin assistir poden inscriure’s fins aquest divendres a través de www.sitges.cat.\nDesprés de les dues primeres edicions dels Esmorzars d’Empresa, arriba ara una nova trobada que, en aquesta ocasió, tractarà sobre la nova reforma fiscal. L’acte tindrà lloc el 26 de gener de 8.30 a 10.30 hores a l’Edifici Miramar. Els empresaris que estiguin interessats en assistir es poden inscriure a través de www.sitges.cat fins aquest divendres.\nLa trobada, adreçada a PIMES, microempreses i autònoms, està pensada amb l’objectiu de presentar les principals novetats i resoldre dubtes sobre l’aplicació de la nova reforma fiscal aprovada el passat 27 de novembre segons la llei 26/2014.\nEl programa començarà a les 8.15 hores amb la recepció dels participants i posteriorment tindrà lloc la presentació de la sessió a càrrec del regidor de Competitivitat i Empresa, Jordi Mas. A les 8.45h l’economista i assessor fiscal, Daniel Farrerons, centrarà la ponència en la que es parlarà sobre impostos, l’IVA i les societats, entre altres qüestions.\nLa primera edició dels Esmorzars d’Empresa va servir per presentar el Pla de mesures per a la reactivació econòmica. El pla, que contemplava un paquet d’ajudes de 195.000 euros, s’ha adreçat a empreses que van contractar treballadors en atur, emprenedors que van engegar una empresa a través de fer-se autònom i finalment empreses ja constituïdes que han dut a terme processos d’internacionalització. La segona trobada dels Esmorzars d’Empresa es va organitzar amb l’objectiu de donar a conèixer als assistents estratègies i casos d’èxit en el sector de la distribució i el comerç al detall, així com estratègies col·laboratives entre diferents empreses del sector comercial.\nEls Esmorzars d’Empresa neixen per incentivar el networking entre els empresaris que, amb aquest esdeveniment, poden generar col·laboració entre ells i, per tant, noves oportunitats de negoci. A més aquestes trobades generen sinèrgies necessàries entre l’administració i l’empresa privada. El regidor de Competivitat i Ocupació, Jordi Mas, explica que “amb aquests esdeveniments posem en pràctica una de les objectius que recull en el Pla de Mandat a l’hora de crear nous instruments de cooperació entre el sector públic i el privat”.\nPrograma Esmorzars d’Empresa (26 de gener)\n8.15h: Recepció dels participants\n8.30h: Benvinguda i Presentació de la sessió per part del Regidor de Competitivitat i Ocupació, Jordi Mas\n8.45 – 10.15h: Presentació de les principals novetats de la llei pel que fa als impostos sobre Renda, Iva i Societats, a càrrec de Daniel Farrerons i Casanova, economista i assessor fiscal, soci del despatx Farrerons Assessors. Membre de la comissió de Joves Assessors Fiscals del Col·legi d’Economistes de Catalunya\nDurant l’exposició els assistents podran fer preguntes i resoldre dubtes\n10.15 h Networking


LA PLANA D’ANCOSA (Torrebusqueta, Anoia, Barcelona) – esporqueret\nLA PLANA D’ANCOSA (Torrebusqueta, Anoia, Barcelona)\nPLANA D’ANCOSA / ROURE D’ANCOSA – Sortida botànica – ADENC (Sabadell) – 29 maig 2021\nLa Plana d’Ancosa és un indret no gaire conegut; això no vol dir que sigui menys rellevant des del punt de vista botànic. Predomina la garriga, com correspon a un indret de crostes calcàries. Terra pobra, com dirien els pagesos; ja ho van comprovar segles enrere els monjos cistercencs. El recorregut és una passejada agradable, si el sol és clement amb el cel un xic enteranyinat.\nLA PLANA D’ANCOSA\nAquest indret representa un espai diminut de la comarca de l’Anoia, situat just al seu extrem sud-oest. De fet, part de la plana s’endinsaria ja a Alt Camp.\nComarca de l’Anoia – ANCONA (cercle blau)\nAquest indret no gaire conegut “és una típica crosta de calcàries i dolomies, incapaç de sostenir, en aquest estat, una vegetació forestal madura. La vegetació dominant és la garriga, el lignetum mediterrani més ben adaptat al terreny calcari rocós, permeable i fissurat” (Rigol, 2021). Tanmateix, en alguns punts del territori, encara queden alguns petits espais d’interès agrícola amb camps de cereals d’hivern i algunes vinyes. En general, però, el terreny és magre, aspre i rocallós. Això dit, també cal manifestar que aquest fet no impedeix que aquesta plana o vall presenti una flora realment admirable i ufanosa.\nPer a tots aquells que vulguin aprofundir en detalls del terrer, la vegetació i flora de la contrada, es recomana la lectura pausada dels dos articles de Romà Rigol al seu bloc a lluc de cuc. Són uns relats plens de detalls i amb mostres fotogràfiques excel·lents.\n• Algunes plantes de la Plana d’Ancosa (Anoia) (1/2) – Romà Rigol. (17 maig 2021). a ull de cuc – els paisatges i les plantes del nostre entorn. (bloc)\n• Algunes plantes de la Plana d’Ancosa (Anoia) (2/2) – Romà Rigol. (22 maig 2021). a ull de cuc – els paisatges i les plantes del nostre entorn. (bloc)\nOrganització: ADENC (Sabadell) – Grup de botànica ESBARZER\nGuiatge: Romà Rigol, naturalista. Romà és un enamorat del medi natural i practicant d’allò que s’anomena “slow mountain”; caminar pausat i reflexió continuada. Res a envejar als peripatètics passejant pel jardí del temple dedicat a Apol·lo Lici d’Atenes 2350 anys enrere.\nParticipants: 11 (socis i no socis)\nPunt de trobada (inici del recorregut)\n• Torrebusqueta: entrada del poble\nPunt d’arribada (tornada del recorregut)\n• Mateix lloc de l’inici del recorregut.\nAvituallament (sortida de tot el dia)\n• L’aigua que no falti en un dia de sol esplendorós. No hi ha punts d’aigua durant el recorregut.\n• Esmorzar; també, carmanyola per a l’àpat a l’ombra del Roure d’Ancosa.\n• Bar Els Porrons: Carretera d’Igualada, 10, 08779 La Llacuna, Barcelona.\nA Torrebusqueta (lloc de destinació) no hi ha servei de restauració. El lloc més avinent per fer l’espera de grup i un cafè o un entrepà és aquest, a la localitat de La Llacuna i a molt poca distància de Torrebusqueta. És obert des de les 7.30 del matí.\n• El convent d’Ancosa\nAl mig de la Plana d’Ancosa es troben les ruïnes del que fou convent i també granja dels monjos cistercencs a mitjan s. XII. Els comtes de Barcelona van cedir el lloc als monjos de Valldaura l’any 1155 amb la idea que allí s’establís un monestir. El terreny era magre, fet que no sol espantar els monjos; ara bé, l’escassetat d’aigua els va fer desistir de continuar en aquell indret i establir-se definitivament a Santes Creus l’any 1158. Les terres d’Ancosa van continuar sent cultivades pels monjos durant un temps, però.\n• El Roure d’Ancosa (Quercus cerrioides)\nArbre monumental, mil·lenari i llegendari, amb una alçària d’uns 20 m i un perímetre de tronc d’uns 4,5 m. El pas del temps li va provocar una ferida a la creu de les seves branques principals. Aquest forat va ser utilitzat, sembla, per a un ritual que es practicava amb els nadons; just després de néixer se’ls introduïa dins del forat i es pronunciava un conjur, amb la creença que així el roure absorbia les malalties dels nadons i alhora els hi transferia el seu vigor. Aquest roure imponent és un testimoni del pas del temps a la contrada.\nL’antic convent cistercenc\nDes de Torrebusqueta cal sortir pel camí de mà dreta en direcció al Coll del Corral. Aviat tindrem a la nostra espatlla la Plana de La Llacuna, amb vistes panoràmiques a Montserrat. Els primers 500 metres es fan per un camí herbós, però practicable. S’arriba a una pista de terra on caldrà continuar -per aquesta pista- a mà esquerra. Hi ha un senyal vertical indicador al Coll del Corral. Cap problema d’orientació. Al Coll del Corral, que separa les planes de La Llacuna i d’Ancosa, caldrà continuar recte fins a arribar a la primera edificació visible (a mà esquerra); és l’antic Convent d’Ancosa. Es voreja el convent pel camí de mà esquerra, ara ja en direcció al roure d’Ancosa. El camí no té cap complicació. En la primera intersecció hi ha un senyal vertical indicador al Roure d’Ancosa. Des d’aquest indret, s’inicia la tornada prenent camins a mà esquerra del convent fins a reprendre la pista principal de tornada a Torrebusqueta. Recorregut sense complicacions.\n• Ruta Wikiloc\nAltres detalls del recorregut (mapa de ruta amb punts de referència, km, desnivells, temps invertit, imatges, descripció per trams, etc.) a rutes wikiloc; esporqueret: TORREBUSQUETA-PLANA D’ANCOSA-ROURE D’ANCOSA\n📸 Els participants – Galeria\nAl cor de la garriga\nQuan jo era infant, mon pare i els oncles Miquel i Martí anaven a la garriga; era un afer d’una jornada. El terme garriga era ja aleshores sinònim de terra pobra, pedres en abundància i poblada per catifes d’albons (Asphodellus microcarpus) i clapes de matollars d’ullastres, garric (Quercus coccifera L.) i d’altres arbustius. Un indret apropiat per arreplegar llenya per a l’hivern i, si es podia, caçar qualque conill despistat per fer un àpat més festiu afegint-hi una mica de proteïna animal a la dieta (que no tot havia de ser menjar sobrassada per berenar!); quan el meu cosí Martí i jo els acompanyàvem ens fèiem un fart de lluitar -aguerrits d’artagnans- amb una tija seca d’albó per espasa; es trencava aviat l’espasa, però munició n’hi havia de sobres. La passejada d’avui m’ha recordat aquells temps magres d’antuvi; tanmateix he contemplat la garriga i el garric amb ulls ben diferents. He après un parell de detalls interessants del garric, de la seva exuberant floració i també de les tumefaccions vermelles (semblen fruits de tardor, però en realitat són cecidis, agalles o gales) provocades per picades d’una vespa petita la qual aparca allí els ous per a la seva reproducció. A la Plana d’Ancosa, avui el garric vestia -ufanós- arracades i robins.\n📸 Garric – floració\nAl llarg del recorregut s’ha pogut observar una gran diversitat de flora i colors; tota una policromia simfònica. Aquí tan sols s’ofereix un petit tast, en imatges:\n📸 Varietat Joana Raspall, (GloBos.blog. Més de 1.000 poemes, 4 juliol 2020)\nSalut i natura.\nPublicat el Juny 8, 2021 Juny 8, 2021 per esporqueretPosted in Botànica, Natura\nAnterior Entrada anterior: CANTONIGRÒS – CABRERA (Osona, Barcelona)\nSegüent Entrada següent: CAMÍ OLIBA – GR 151 (Etapa 03: Artés/La Ruca – L’Estany)\n2 thoughts on “LA PLANA D’ANCOSA (Torrebusqueta, Anoia, Barcelona)”\nJuny 8, 2021 a les 8:07 pm\nMissatge de esporqueret del dia dt., 8 de juny 2021 a les 10:29:\n> esporqueret posted: ” La Plana d’Ancosa és un indret no gaire conegut; > això no vol dir que sigui menys rellevant des del punt de vista botànic. > Predomina la garriga, com correspon a un indret de crostes calcàries. Terra > pobra, com dirien els pagesos; ja ho van comprovar segle” >\nJuny 11, 2021 a les 8:43 am\nGrÃ cies, Josep M.\nAnima saber que algÃº et llegeix!\n> El 8 juny 2021, a les 22:07, esporqueret va escriure:


Els alumnes de Grau Superior d’Informàtica participen al Programame 2021 nacional – Institut Thos i Codina\nEls alumnes de Grau Superior d’Informàtica participen al Programame 2021 nacional\nprogramame daw asix\nEn el curs 2020/21 l’organització d’esdeveniments presencials estava sota el jou de la pandèmia deslligada per la COVID-19, per la qual cosa plantejar una “temporada” normal de ProgramaMe, amb regionals presencials i en línia i una final al juny amb els classificats era arriscat, per no dir utòpic.\nPer a no deixar un altre curs en blanc, es va organitzar una edició en línia multilloc sense regionals, que es va celebrar el 28 d’abril, una data atípica per a ProgramaMe, en línia amb la situació excepcional que s’estava vivint.\nLa participació en la final no va necessitar classificar-se des d’un concurs regional, sinó que la inscripció va estar oberta a tots els centres que van voler apuntar-se. Els equips van participar des dels seus propis centres, que es van convertir en organitzadors locals. Tot el concurs es va retransmetre en directe per YouTube i, gràcies a les eines de la ICPC, vam poder veure l’evolució del concurs de forma molt visual. A més moltes seus van compartir amb l’organització central les seves webcams, que es van anar “punxant” en el directe durant el concurs per a acostar a la resta de participants el que estava ocorrent en altres seus.\nAl no haver-hi contingent per espai físic, la participació va ser inèdita per a una final. Van participar 52 centres educatius amb un total de 98 equips, cadascun compost per tres estudiants.\nEl nostre equip va estar format per Jose Ramon Pérez, Leo Mañach i Abel Camps de primer de DAW i ASIX\nTaller d'espionatge i cibervigilancia (INCIBE) pels alumnes de SMX\nGaleria d'imatges: Terenciada FP 18/19


e Joan Colomo – el ravalero del Montnegre |Nativa\nJoan Colomo – el ravalero del Montnegre\nEscrit el 05/11/2010 per Andreu Viñas a la categoria Entrevistes a músics.\nTags: B-Core, Joan Colomo, La Célula Durmiente, Les Aus, Ricky Falkner, Surfing Sirles, Unfinished Sympathy.\nPer Andreu Viñas\nLa llum del far que guia a J.C. un 10 d’octubre de 2010 és: 1] Donosti per amor i gastronomia; 2] apostar per un barri en contínua transformació amb l’olor inclosa que desprèn el “curry” que cuinen els seus veïns al raval de Barcelona i 3] un profund convenciment de que “la vida s’ha de regir per un contundent renovar-se o morir”… sic. A nivell musical la llum passa pel triangle Javier Krahe, Sex Pistols i Beyoncé. [*]\nJoan Colomo: “…Com a creatiu si no tens nous projectes contínuament, és estancar-se… Per exemple el gat del Botero, no entenc el fet de que estigui fent personatges obesos tota la vida. Entenc que li dóna diners i per això ho fa …. Però per a mi no és justificable vendre’s així, no per a la idea d’artista que tinc en ment…”\nCriat i educat en plena natura conforme a les seves lleis directes i sense falses aparences, la seva vinculació amb la música arriba aviat i sense vacil·lacions. Amb 11 anys forma amb uns amics la seva primera banda de hardcore-punk. El bateria de Zeidun i guitarra de Les Aus, en Mau, estudiava amb ell i van formar Sigue Buscando. El germà gran els introduïa en bandes com 24 ideas, Sex Pistols,… Van fer una maqueta i apunteu la dada: els pares els portaven a cases okupes a tocar. Si voleu fer recerca musical busqueu Ariadna, Rain still Falling i Zeidun, on inicia l’etapa amb BCore. Allà contacta amb Unfinished Simpathy [dissolta fa pocs mesos], experiència que compagina amb La Célula Durmiente i que és el primer pas cap a la recerca de la proposta més personal fins a la data: Joan Colomo. De l’àngel inofensiu al músic professional hi ha un paisatge incert per revelar, i escoltant les lletres del seu disc s’ens fa atractiva la possibilitat de saber més de Joan Colomo, amant del cigaló matinal. Compartim una conversa un dimecres de tardor.\nAlt i prim, blanc de pell, cabell negre i mans estilitzades… no li costa gens respondre ni preguntar. Utilitza indistintament el català i el castellà tot i que quan parlem dels idiomes se sorprèn que durant l’entrevista ho ha fet en un 99% en català. No ha tingut mai problemes en fer el ridícul a l’escenari, diu que ho ha fet gairebé tot. Ara, el que més li agrada fer dalt d’un escenari és explicar acudits i no descarta incloure uns quants tracks d’humor de collita personal al proper àlbum.\nHa editat un disc Contra Todo Pronóstico [B-Core Disc] que té flaires de convertir-se en mític. Una petita llegenda fresca i existencialista que podria recórrer món. Cantat en tres idiomes: castellà, català i anglès, inclou el que podrien ser tres de les millors cançons fetes al país aquest 2010. Martí Sales dels Surfing Sirles li va fer l’escrit pro ecologista que es pot llegir al perfil del seu myspace, molt recomanable, per cert, com a regal per haver anat a tocar a la seva festa.\n/// Track 1: Todo es jodidamente relativo.\nEntenc que la natura influeix en el teu procés creatiu?\nL’escrit d’en Martí és una anada d’olla genial que li vaig agraïr posant-la al myspace… Però hi ha alguna cosa de veritat… He viscut tota la vida a la muntanya i tot i que en aquests moments sóc més urbanita que cap altra cosa em vaig criar en plena serralada del Montnegre. De petit anava sol pel bosc i no jugava amb nens, jugava al bosc fent de “tarzán”.\nI com arribes a Barcelona?\nL’adolescència l’he viscuda a Barcelona… a mitja hora en tren des de Sant Celoni, hi he vingut sempre de festa i hi he estudiat fins que fa 3 anys vaig decidir instal·lar-m’hi definitivament amb la meva parella… Aquí estic tranqui, tinc el local al carrer València. Mig estudi, mig local d’assaig, era el local d’Unfinished. Ara a més, tinc un altre espai per gravar maquetes… Al final, estar a Barcelona em surt a compte pels contactes, per qüestions de feina bàsicament. Estaria millor a la muntanya [riures] però aquí estic bé. De fet me n’hi aniria si no fos per la meva xicota… [membre de la desapareguda Perlas del Infierno]\nTornaries a la muntanya doncs?\nElla és de les que pensa que s’ha de viatjar contínuament. Viuria a l’estranger i no pararia quieta… Però la veritat és que jo no tinc cap necessitat de tenir una vida moguda, prefereixo el sedentarisme. La veritat és que no tinc cap necessitat d’anar a Chicago o a Dublín.\nViure al Raval és com bastant exòtic. Jo vinc de Sant Celoni que és tot el contrari. Aquí tinc veïns paquistanesos, sud-americans, xinesos, indis, africans…\nI això no es contradiu amb el renovar-se o morir?\nClar, potser, però per a mi és molt important el rollo de la música. Al novembre aniré a gravar i aquests dies quan me’n vaig a dormir estic donant-li voltes als arranjaments i al disc en general. I viure experiències a altres llocs, per què? Si aquí tinc els meus amics i tinc el meu rollo muntat? No, no tinc com a prioritat sortir a voltar. De fet conèixer món ja ho faig amb les gires i els bolos. No a fons, perquè quan vas a tocar no tens molt temps, però ja és moure’s.\nMés d’una gira per Alemanya, França… Amb Unfinished l’any passat vam estar a NY, a Austin,.. Però sobretot per Espanya, que és el que més em mola. Anar a Galícia, a Cadis o a Andoain, on fan uns patxarans boníssims! [Riures]\nDiuen que si vius al carrer Escudellers, ja no fa falta donar la volta al món…\nI tant, ho comparteixo… és el que m’ha molat de venir a viure a Barcelona. Viure al Raval és com bastant exòtic. Jo vinc de Sant Celoni que és tot el contrari. Aquí tinc veïns paquistanesos, sud-americans, xinesos, indis, africans…\n/// Track 3: L’ocell. “…s’ha d’aprendre a aixecar el vol… algun dia ell serà un ***…”\nPer què s’acaba Unfinished? Ho dic perquè el comunicat de Subterfuge era com molt oficial, com deixant clar que no hi havia marxa enrere…\nDoncs perquè els projectes tenen una vida i si no hi ha algú que motivi la il·lusió, els projectes s’acaben morint. El tema dels grups és com les parelles però amb més gent. Els camins es van separant, cadascú va agafant altres projectes, altres visions. No hi ha molts grups que visquin eternament.\nI el fet de voler oficialitzar-ho tant?\nSí, perquè va ser com imprevist i hi havia concerts programats. Va ser una mica traumàtic. I es va haver d’anunciar per deixar-ho clar a tothom. De fet encara ara vaig a Vic o a Torelló, per exemple, i em vénen nanos rollo ofesos recriminant-me: per què ho heu deixat?, havíeu de venir a tocar aquí, i demanant-me que tornem…\nT’ha alleugerit la motxilla deixar Unfinished? Més temps per Joan Colomo, potser?\nSí… també perquè Unfinished era un projecte molt serio, que exigia prioritat o exclusivitat respecte tots els altres projectes paral·lels. Unfinished era com una empresa. I al final no hi ha tants cap de setmana a l’any. Si et sortia un concert no podies dir que no perquè era la feina de cinc tius, era una cosa molt seria. La veritat és que a l’última etapa em treia la possibilitat de fer altres coses. Ara, en canvi, si vull puc dir que no perquè no perjudico a ningú amb la meva decisió.\n/// Track 12. I’m eating from your hands ”… You feet my soul and head… and it’s nice to say that all I ever had it’s burning cause I’m eating from your hands…”\nLa Célula Durmiente va ser el principi de la sonoritat de Joan Colomo?\nLa Célula de fet neix com un projecte bastant individual. No neix com un grup, va ser bastant espontani. Tenia uns temes que vaig voler gravar, li vaig dir al Narcís que toqués la bateria i en dos dies li vaig ensenyar uns “ritmillus” per fer el primer disc. El segon també va ser bastant semblant però al final es va convertir més en un grup. Però la Célula ja era una cosa bastant meva.\nPer tant Contra Todo Pronóstico, és la consolidació del projecte personal…\nJoan Colomo neix del fet de sortir a tocar moltes vegades sol, anant a tocar temes de la Célula Durmiente jo sol amb la guitarra i amb la idea de fer alguna cosa molt més acústica. Va ser anant a l’estudi i a base de treballar com va sortir. Té certes similituds amb la Célula Durmiente: el rollo eclèctic, diferenciar molt els temes… perquè és el que més m’agrada…\nJoan Colomo neix del fet de sortir a tocar moltes vegades sol, anant a tocar temes de La Célula Durmiente jo sol amb la guitarra i amb la idea de fer alguna cosa molt més acústica. Va ser anant a l’estudi i a base de treballar com va sortir.\nPerò el resultat és molt diferent!\nTambé per l’idioma, que ha sigut un dels canvis més importants. Jo sempre cantava en anglès sense saber anglès, quan de sobte penses que què “collons” fas cantant en anglès si no tens res a dir?\nTot i així hi ha tres cançons en anglès?\nSi, però per por…o no se per què. Ara ja en el nou l’he finiquitat\nApostar per tres idiomes a la vegada què t’ha ensenyat?\nNo el vaig fer amb cap visió comercial i de fet no m’esperava que la gent em fes gaire més cas que amb la Célula Durmiente. No m’esperava res, de fet! Però he vist que al fer el disc en anglès ningú em va fer ni “putu” cas perquè estava cantat en anglès. I ara m’he adonat que per fer un disc en català et programen a més ràdios. Fins i tot al meu poble, Sant Celoni, que no m’han fet mai cas i ara de sobte han vist la llum… i això crec que és bastant trist, perquè trobo que es fan coses molt interessants cantades en tots els idiomes, també en anglès. Jo no crec que sigui millor aquest disc que l’anterior! Estic cansat del filtre idiomàtic. I en un món que ja està tan globalitzat, en què tot està en anglès, em sembla bastant ridícul que et facin més cas si cantes en català. Sobretot perquè a molts grups anglesos se’ls hi ha fet molt cas sense saber què deien les lletres. Reconec que és un tema complicat.\nPer altra banda m’agrada molt aquesta llibertat de barrejar idiomes. Precisament per treure-li ferro a la qüestió de l’idioma. Ara estic preparant un tema en euskera. En un disc meu pot aparèixer qualsevol idioma. I ho vull deixar clar. A mi ara m’escriu gent de fora dient-me que no entén el que dic a les cançons cantades en català però els hi encanta i em sembla fantàstic!\n/// Track 6. La mort ”… no tingueu por, jo sóc la ***t i sabeu que jo sóc la millor opció…”\nM’agrada Todo Es Jodidamente Relativo per diverses raons però sobretot per com enfoques la producció combinant les dues cares de la qualitat sonora del músic…\nSí, perquè està gravat a l’estudi amb els “zooms” de dos micros i el fet de tenir els sostres molt alts li dóna aquesta sonoritat. Ara hem fet un vídeo d’aquesta cançó, has de veure’l! Surto de mag, fent trucs de màgia, súper currat, ja veuràs, et riuràs una estona… l’ha fet un col·lega de Sant Celoni.\nHi ha un parell de vídeos més que no estan malament.\nSí, aquests són els que ha fet el meu pare que abans era escultor, ara s’ha fet gran i s’ha fet vídeo-artista… [riures] … Està amb el Premier que treu fum. S’ha baixat el nou per treballar amb HD. Aquí on els veus, aquests vídeos estan gravats en 2 hores, dues passades de la cançó i “pim pam”… i el muntatge en 20’… [riures]… No, ara fora bromes, el meu pare sempre ha sigut autodidacta i ara està fent unes coses increïbles, aprenent contínuament.\nVeient els vídeos tinc la sensació com si no t’agradés ser frontman…\nNo ho sé, la veritat és que tots els vídeos són cosa del meu pare. Per exemple al vídeo d’El Camí jo no m’havia donat compte i ja havia liat a tots els meus amics que surten per allà… jo li deixo fer i al final veient el resultat em sento bastant satisfet…\nI no ho sé, sobretot en català no sé què em passa que em surt una veu diferent que en castellà… no és pensat ni res… és que aquesta cançó me la imagino així…\nI no hi ha res de por escènica?\nNo ho sé, sí que és veritat que sóc tímid en algunes facetes de la meva vida, però en cantar i fer el ridícul no… ja fa anys que porto fent el ridícul a l’escenari…\nTornant al disc, hi ha algunes cançons on utilitzes un registre vocal diferent, un pel infantil. Per què?\nLa veritat es que no estava buscat i que hi havia cançons en que el tècnic que m’estava gravant em deia: però per què fas aquesta veu? I no ho sé, sobretot en català no sé què em passa que em surt una veu diferent que en castellà… no és pensat ni res… és que aquesta cançó me la imagino així… Es molt curiós això de l’idioma. També busco evitar veus estàndard i en aquest sentit no em tallo en experimentar…\nA mi m’agrada produir els meus discos. La idea de Joan Colomo és “no haver de discutir amb ningú”. M’agrada fer els arranjaments i el procés de gravació en general, m’agrada controlar-ho personalment sense que ningú em digui res. Sempre he gravat amb el Santi García a Sant Feliu de Guíxols i ell sí que proposa coses però no sobrepassa mai aquesta faceta del que podria ser un productor que participa en més àmbits de decisions.\nAlgun productor amb el que t’agradaria treballar?\nDoncs no especialment. Jo crec que està sobrevalorada la figura del productor… no ho sé… però també és perquè jo vinc d’un altre món… el del punk on el 4 pistes al local d’assaig era l’únic productor real. Tu graves el baix, la guitarra, la bateria a pèl i punt…\nQuan es parla de producció “aquí” apareix ràpidament el nom de Ricky Falkner? El segueixes?\nSí! I em flipa tot el que fa! Sobretot com a instrumentista… l’altre dia vam estar tocant junts a Donosti. Tocava Standstill i em flipa com toca el baix o quan ho fa amb The New Raemon. Els discos que produeix em molen molt! A més, tinc notícies de que s’ha escoltat el meu disc…\nPer exemple, m’he adonat de que el que m’ha influït molt són els concerts de la Mandrágora i Javier Krahe que escoltava de petit a casa, i que ve a ser això, catxondeo… i passar-s’ho bé…\nEt veus a la llarga controlant tot el procés?\nSí… de fet al Surfing Sirles [Bankrobber ‘10] els he gravat jo! Amb 4 micros Beringer…el problema és que no tinc quartos per tenir un equip millor… però tinc l’espai, l’estudi. La veritat és que juntament amb composar, el que més m’agrada és gravar… Ara estic disfrutant fent les demos perquè ja sonin bastant bé… m’agrada gravar i mesclar igual que composar! El dia que faci la primera pela, el primer que faré és invertir-ho en trastos per l’estudi. Amb el Santi Garcia contava les vegades que havia passat pel seu estudi a gravar i va sortir el número 13! 13 o15 vegades gravant amb ell amb diferents grups. I vulguis o no vas aprenent, i te n’adones que si hagués invertit aquesta pasta en comprar-me trastos… [riures]… ja estaria gravant a casa des de fa temps!\n/// Track 7. L’infern ”… si això és l’*** em sembla que m’hi vull quedar… qualsevol cosa menys anar a treballar…”\nI el so del directe de Joan Colomo busca sorprendre o emular el disc?\nLa veritat és que amb J.C. tot i la producció del disc hem vist que amb 4 tius i un teclista emulant una mica tot el que no són guitarres hem trobat una fórmula bastant diferent al disc. No crec en copiar el so del disc en un directe! Tot el contrari! Canviar cançons, posar interludis, interactuar… Per exemple, quan vaig sol amb la guitarra xerro més que canto! [Riures]… És una incontinència que tinc! Suposo que per suplir el fet que vaig sol amb la guitarra, intento utilitzar el sentit de l’humor, la comunicació amb el públic… La meva mare s’emprenya i em diu: Has tallat aquella cançó que m’agradava molt per dir una parida…. [riures!] Però m’ho passo bé i no penso canviar-ho. De fet estem pensant en fer un disc doble, un amb cançons i l’altre amb acudits!…[riures]…\nI d’on et ve això?\nDel que deies abans de la influència dels pares… Per exemple, m’he adonat de que el que m’ha influït molt són els concerts de la Mandrágora i Javier Krahe que escoltava de petit a casa, i que ve a ser això, catxondeo… i passar-s’ho bé…\nFins i tot influència musical, doncs! Les guitarres que caminen soles amb un missatge que té més del que sembla?\nMusicalment, és clar, una altra influència també via pares ha estat la del basc Mikel Laboa, músic, cantant i poeta… Va morir fa dos anys però és un tiu amb una guitarra espanyola, inventant-se idiomes i experimentant contínuament a l’escenari…\n/// Track 2. El Abismo de uno mismo ”… este es el ritmo de la desobediencia y yo no sé qué leches explicar… las letras se me dan fatal […] saca unos vasos y brindemos por el fin de nuestro honor…”\nMés informació: https://www.myspace.com/joancolomo\n[*]: Beyoncé, no és la seva musa, ni espiritual ni musical, però observa amb atenció i curiositat les seves produccions.\n« La cultura del treball Fenomenologia del festival »


Nova convocatòria de subvencions a autònoms de Sant Vicenç dels Horts - Llobregat Digital\nNova convocatòria de subvencions a autònoms de Sant Vicenç dels Horts\nDivendres, 2 d'octubre de 2020 a les 12:00h\nEn la línia d’enfortir el teixit social i econòmic de la ciutat s’ha obert una nova convocatòria per donar suport al personal autònom.\nEs tracta de subvencions de fins el 100% de les quotes mensuals d’aquest règim fiscal d’entre 6 i 18 mesos, amb un import màxim a subvencionar de 2.500 euros.\nEn anteriors edicions s’havia subvencionat fins als 12 mesos i ara, fruit del pacte de ciutat per lluitar contra els efectes de la Covid-19, s’ha decidit ampliar fins a 6 mesos més.\nD’aquesta manera, els ajuts suposen un impuls molt important per consolidar els negocis endegats, les subvencions es poden sol•licitar fins el 31 d’octubre.\nLes persones que s’hi poden acollir han d’estar empadronades a Sant Vicenç dels Horts, i s’han d’haver donat d’alta com autònomes entre maig de 2019 i abril de 2020. A més, un dels requisits és que hagin elaborat el seu pla d’empresa amb el servei d’emprenedoria municipal.\nPer acollir-se als ajuts cal que es posin en contacte amb el servei d’emprenedoria, trucant al 93 680 71 00 o bé per correu electrònic a l’adreça emprenedoria@svh.cat\nEl regidor de Promoció Econòmica, Xavi Gómez, ha explicat: “El nostre objectiu és reforçar totes les baules de la cadena, des del veïnat que cerca millorar la seva ocupabilitat, fins a les empreses que generen riquesa i oportunitats laborals. Amb aquestes subvencions el consistori fomenta que les persones emprenguin els seus projectes i aportin dinamisme al nostre teixit empresarial, en uns moments complexos com els de la pandèmia”.\nL’Ajuntament va posar en marxa fa mesos la convocatòria anual de subvencions municipals per a empreses, comerços, personal autònom i sector agrícola. L’objectiu d’aquests ajuts és estimular l’ocupació i l’activitat econòmica a Sant Vicenç dels Horts.\nPodeu consultar la seva tipologia, imports i terminis en aquest apartat.


Inspira't amb la Guia d'Idees!\n"Ja ens hem inscrit, i ara, què?"\nPotser alguns de vosaltres us pregunteu què podeu fer per assolir el repte solidari. Com cada edició, teniu a la vostra disposició la Guia d'Idees, amb la qual us podreu inspirar!\nJa sabeu que la Magic Line SJD és molt més que una caminada: és una mobilització en la qual els equips es posen un repte econòmic i fan accions de captació per aconseguir-lo.\nQuè trobareu a la Guia d'Idees? Un munt de propostes d'accions solidàries, com ara fer torneigs i espectacles o donar una segona vida a objectes que no vulgueu a través d'aplicacions com Wallapop i destinar els ingressos com a donació.\nTambé descobrireu com fer microdonacions i tot el producte magicliner d'aquesta edició. El podeu adquirir a preu de cost des de l'espai d'equip, i després posar una paradeta a l'escola, a la feina, al vostre barri... Hi ha articles xulíssims, feu-hi una ullada!\nDes de l’Obra Social de Sant Joan de Déu us facilitem rollups, pancartes i tot el que necessiteu pel dia de la vostra acció! Contacta'ns a info@magiclinesjd.org\nPodeu compartir les vostres accions a les xarxes socials etiquetant @magiclinesjd o a la comunitat magicliner que trobareu al grup de Facebook 'Magicliners'! Entre totes i tots podem arribar molt lluny!\nTot el que recapteu ajudarà a finançar un munt de projectes socials de Sant Joan de Déu. Magicliners, som-hi amb aquests reptes!


L'Informatiu - Joventut inicia una campanya sobre mobilitat internacional i organitza aquest dimarts un taller sobre intercanvis culturals\nActualitat - Joventut\nLa Regidoria de Joventut inicia la campanya informativa per a aquest trimestre que girarà entorn a la mobilitat internacional. L'activitat més destacada d'aquesta campanya és el nou servei que oferirà l'entitat La Vibria i que atendrà els dimarts de 18 a 20 hores al Punt Jove. En aquestes sessions, s'assessorarà als joves que vulguin marxar a l'estranger tant per feina com per estudis. A més, La Vibria oferirà xerrades als instituts.\nAquesta campanya inclou també la Mostra d'Ensenyament, que es va inaugurar ahir i es podrà visitar fins al 30 d'abril al Punt Jove i en el marc de la qual hi haurà la xerrada sobre pràctiques a l'estranger el 29 d'abril. Avui i el proper 8 d'abril s'ha programat un taller sota el títol Intercanvi cultural a Europa. L'activitat, adreçada a entitats juvenils, tindrà lloc a les 20.30 hores a La Promotora. A més, la campanya de Mobilitat Internacional també inclourà la Mostra de Turisme, que es desenvoluparà del 30 de juny al 31 de juliol i en la qual s'ha programat una xerrada sobre camps de treball que tindrà lloc l'1 de juliol.\nPer Mobilitat internacional s'entén els moviments que d'un país a un altre fan les persones ja sigui per estudis, per treballar, per tenir experiències tipus camps de treballa o d'altres o per turisme. En els darrers temps, aquests moviments migratoris s'han accentuat sobretot entre la població jove que busca fora d'Espanya millors i majors possibilitats de futur.\nEl regidor de Joventut, Guillem Llord, ha explicat que la mobilitat internacional aglutina les mostres que ja fa el Punt Jove en aquesta època d'ensenyament i de turisme i a més intentarà respondre a les preguntes que cada cop són més freqüents sobre aquest tema. Llord també ha remarcat que no s'ha volgut tractar aquest tema en positiu, perquè el que està passant és que els joves estan emigrant per buscar-se una feina digne i un futur millor.\nLa Vibria és especialista en assessorament en mobilitat internacional. Al darrer L'Informatiu es pot trobar informació directa d'aquesta entitat a l'Entrevista. El regidor de Joventut ha explicat que en el taller formatiu d'avui La Vibria explicarà com fer pràctiques a l'estranger, subvencions internacionals per a entitats o intercanvis amb altres països.\nLa Regidoria de Joventut inicia la campanya informativa per a aquest trimestre que girarà entorn a la mobilitat internacional. Avui a les 20.30 hores les entitats juvenils poden assistir a un taller informatiu sobre les possibilitats d'intercanvi cultural a Europa.\nFoto: cartell de mobilitat internacional / Regidoria de Comunicació


Actualitzada 01/04/2019 a les 21:04\nJa estan convocades les eleccions generals del 28-A i després tindrem les municipals el 26-M. Després de 40 anys els ciutadans tornarem a votar els nostres representants més propers. La ciutat és l’espai per excel·lència on es contribueix a la convivència real entre persones, a la plenitud de la ciutadania, i a l’esforç col·lectiu per construir conjuntament un espai públic obert i democràtic, on tothom pugui desenvolupar els nostres propis projectes de vida, a la vegada que aportem a la societat el millor de nosaltres mateixos. Es tracta de garantir una millor qualitat de vida, crear ciutats d’oportunitats amb un model social avançat, generador d’ocupació i de creixement inclusiu.\nAra s’han d’afrontar nous reptes i un compromís per la sostenibilitat, amb un espai públic de qualitat, dinàmic, educador, divers, tolerant, amable, igualitari i feminista. Patim en el nostre entorn les desigualtats, els efectes de canvi climàtic, la mobilitat sostenible, la segregació social i residencial, la crisi financera, que s’han manifestat amb cruesa i contundència en moltes famílies. Tot plegat ha provocat el debat entre el populisme nacionalisme català i la dreta espanyola més rància i reaccionària, creant problemes inexistents durant els darrers 40 anys respecte a la convivència i la integració.\nEl manifest electoral municipal socialista es fonamenta en l’ideari socialdemòcrata, que té quatre eixos bàsics: 1. Pobles i ciutats per viure millor; 2. Per treballar millor; 3. Per gaudir més i 4 Per avançar més. Viure millor, que no és una declaració de principis buida, amb: un habitatge digne; la seguretat com a dret fonamental; l’accessibilitat sense barreres; sanitat universal, pública, de qualitat i equitativa; transport públic i mobilitat sostenible i serveis socials forts. Respecte al treball, que en un futur anirà evolucionant per l’impacte de les noves tecnologies i els canvis en els sistemes de producció, es tindran en compte els següents paràmetres: l’economia cooperativa, social i solidària; l’ocupació de qualitat; el comerç de proximitat; la innovació i el coneixement; un turisme accessible, sostenible i qualificat i la reindustrialització.\nA més de viure i treballar, hem de gaudir més amb: la igualtat dona-home; una joventut generadora de futur; la inclusió dels discapacitats; la infància com a prioritat política; la gent gran; la cultura com a element central de la política municipal; polítiques d’esport transversals i renovar la mirada a les polítiques de convivència i civisme. Per últim, el programa socialista reivindica avançar cap a una Catalunya ecosostenible, solidària, diversa, cohesionada territorialment amb un urbanisme amb rostre humà, educada, democràtica.\nEl futur dels nostres ajuntaments estaran a les nostres mans, amb els nostres vots el 26-M, abans, el 28-A tindrem les generals que marcaran, i molt, el futur. Sols hi ha dues opcions. Votar progrés, liderat pel PSOE o tornar a viure temps passats, amb la retallada de llibertats i drets, si PP, Cs i Vox formen govern. Tothom està cridat a les urnes, Tots hem de votar.\nComenta el contingut : Ideari socialdemocràta


Gorra de Marc Marquez de la col·lecció oficial. Gorra vermell i blanc amb visera plana. En el front hi ha una impressió del nombre de la cursa del campió espanyol i la formiga, símbol de Marc Márquez. El pattern laberíntic i la impressió del número 93 sota del visor són dos detalls que fan que aquest barret sigui únic i inconfusible. Els escrits de Marc Marquez i NinetyTree brodats en els laterals, completen aquest article oficial.\nquantitat de Gorra Marc Marquez MM93 Labyrinth


En la seva segona final ha aconseguit el seu primer anell de campió de la NBA\n3 min. Barcelona 14/06/2019 14:28\n651x366 Serge Ibaka amb el títol que l'acredita com a campió de la NBA / LARRY W. SMITH / EFE Serge Ibaka amb el títol que l'acredita com a campió de la NBA / LARRY W. SMITH / EFE\n"Em sento com un campió". Originari de la República del Congo, Serge Ibaka, campió aquesta matinada de la NBA amb els Toronto Raptors, té un passat català. Fill d'una família amb gran tradició basquetbolística, el '9' dels Raptors ja destacava a les lligues nacionals, fet que el va portar fins a Catalunya. Amb només 17 anys, el pivot va aterrar a casa nostra per formar part de l'equip júnior de l'Hospitalet. Una sèrie de problemes burocràtics van impedir la seva continuïtat en el quadre hospitalenc i el jugador va marxar cedit a les files del DKV Joventut. El seu pas per Badalona va durar una temporada fins que va decidir retornar al primer equip de l'Hospitalet per competir a la categoria LEB or.\nDues temporades a l'elit del bàsquet espanyol van ser suficients perquè l'esportista congolès deixés mostres de la seva qualitat. L'any 2008 va ser escollit en la 24a posició del Draft de la NBA pels Seattle Supersonics, club que va acordar la cessió d'una temporada al Ricoh Manresa. La formació del talentós pivot va seguir a Catalunya i va ser de gran ajuda per acabar de polir els detalls d'un pivot guanyador. La seva gran temporada a l'ACB va cridar l'atenció de grans franquícies nord-americanes i van ser els Oklahoma City Thunder els que van pagar la seva clàusula de rescissió.\nLa seva adaptació a la NBA va sorprendre molta gent i el jugador va agafar confiança amb molta facilitat. Molts minuts, bons percentatges en anotació, un dels 'rookies' de l'any i participacions en concursos de l'All-Star van significar un gran pas endavant en la seva trajectòria professional a la millor lliga del món. El tancament patronal de la NBA el va portar a viure una etapa temporal a Madrid, on només va ser 40 dies. En el retorn a la seva competició, es va trobar davant el seu primer gran repte: finalista de la NBA.\nEls Oklahoma City Thunder van perdre 4-1 la final davant els Miami Heat, però va ser una derrota de gran aprenentatge per a un Ibaka que amb 22 anys havia superat esglaons de manera accelerada. Quatre anys més tard va abandonar Oklahoma per firmar un contracte d'un any amb els Orlando Magic, equip en el qual no es va acabar de sentir del tot còmode. D'Orlando a Toronto.\nEl seu últim traspàs, que el va vincular l'estiu del 2017 als Toronto Raptors, ha sigut l'últim pas que ha necessitat el pivot d'origen congolès per assolir la fita més important de la seva història. Protagonista per la seva participació esportiva, reconegut pel seu afable caràcter i referent interior de l'equip canadenc, Ibaka ha establert una connexió màgica amb el seu gran amic Marc Gasol.\nTercer espanyol en aixecar el trofeu de campió de la NBA després dels germans Gasol, Serge Ibaka ha escrit una pàgina més en la història del bàsquet català. De l'Hospitalet a l'Olimp del bàsquet mundial. Un trajecte de Brazzaville a Toronto, en el qual el jugador recorda amb especial emoció el seu pas per Catalunya.\nAnell de campió per a l'autenticitat de Marc Gasol\nVictòria balsàmica del Mallorca abans de l'aturada de seleccions\nL'Atlètic Balears suma un punt importantíssim contra l'Atlètic de Madrid i es manté líder


Sèries a tv avui dijous 15 de juny del 2017\n'El Ministerio del Tiempo' i 'La Riera' són les ficcions destacades de la jornada\nDijous, 15/06/2017 - 09:24\nLa programació de sèries avui 15 de juny a tv té com a títols més destacats: 'El Ministerio del Tiempo' i 'La Riera'.\nLa patrulla es troba amb Bécquer\nEl 1864, Gustavo Adolfo Bécquer escriu 'Cartas desde mi celda'. En una, descriu una noia anomenada Mencía, dibuixada pel seu germà Valeriano. És la mateixa dona que apareix com una bruixa en gravats de diferents èpoques . Pacino, Amelia i Alonso (Nacho Fresneda) intentaran descobrir la veritat.\nLa Maria intercedeix per la seva filla davant l'Àxel\nLa Bibiana li explica a la Maria que, si encara està enfadada amb l’Àxel, és perquè aquest li va retreure que li donés una coartada falsa. La Maria s’adona que la seva filla podria tornar a ser sospitosa. Per això, parla amb l’Àxel i li demana que no impliqui una altra vegada la noia. Però el Sergi (Jordi Planas) sent la conversa.\nRamón esclata en còlera amb Trini\nRamón (Juanma Navas) esclata en còlera. Trini intenta explicar-se, però el seu marit no el deixa: se sent traït i es trasllada a la casa d’Arturo Valverde. Mauro i Teresa decideixen començar de zero. Però malgrat les seves bones intencions, el passat pesa massa i Teresa dubta si podran aconseguir-ho.\nPel·lícules a tv avui dijous 15 de juny del 2017\nEsports i programes a tv avui dijous 15 de juny del 2017


Bill Gates, al rescat de Microsoft? - YCOM\nBill Gates, al rescat de Microsoft?\nEls rumors de la tornada de qui fou el fundador de Microsoft sorgeixen amb més força.\nBill Gates. Imatge de Masaru Kamikura a Flickr sota llicència Creative Commons\nDes de fa unes setmanes, i després dels resultats financers de Microsoft els quals van ser negatius, i sabent que el seu tablet Surface no ha tingut les vendes que s’esperaven, s’afegeix a l’equació el nom de Bill Gates.\nEfectivament, el nom de qui fou el fundador de la companyia de Redmond i que en el 2008 va deixar l’empresa per dedicar-se a la beneficència per mitjà de la fundació que comparteix amb la seva dona Melinda, està sonant amb molta força ja que es rumoreja que podria tornar a l’empresa per donar-li un tomb i enfocar-la per a tornar al bon camí a nivell econòmic.\nEncara que des de Microsoft no s’han volgut pronunciar al respecte d’aquests rumors, el mateix Bill Gates va dir en una recent entrevista a la Microsoft Research Faculty Summit 2013 que “tota la seva vida està dedicada a resoldre els problemes d’altres persones i que no té la intenció de deixar d’aprofitar cap petit percentatge del temps que utilitza a la fundació que porta juntament amb la seva esposa Melinda Gates, per tornar la seva antiga empresa”.\nLa seu de la Fundació Bill i Melinda Gates. Imatge de Nam-ho Park a Flickr sota llicència Creative Commons\nDe moment es desconeix la realitat de la situació, i si donem un cop d’ull a la situació de Microsoft pel que fa a productes, amb un Windows 8.1 amb millores al caure i el sistema mòbil Windows Phone establint-se en tercera posició del mercat dels smartphones darrere d’Android i iOS, el rumor de la tornada de Bill Gates podria quedar-se simplement en això, en un rumor.


Moral alta | ADELA GENÍS | Internacional | La República\nMoral alta Moral alta Moral alta Moral alta + Moral alta E-mail\nDos joves ucraïnesos reflexionen sobre les difícils hores que passa el seu país. Un des de Kíiv i l’altre des de Barcelona, es mostren convençuts que Ucraïna pot sortir vencedora d’aquest conflicte\nEl periodista ucraïnès Vitali Tkatxuk, a Kíiv LRP.\nAleksandr Oleinik a Barcelona LRP.\nMoral alta Moral alta Moral alta Moral alta Moral alta E-mail\n“El que ha fet [Putin] és de bojos. Un país com Ucraïna, que tenia el seu propi camí cap a Europa, amb indústries tecnològiques...”\n“Els ucraïnesos hem demostrat que el formidable exèrcit rus és només una bombolla”\nLa invasió russa a Ucraïna ja fa un mes que va començar. En aquest temps, s’ha pogut veure la cruesa de la guerra en tota la seva dimensió: milers de civils morts, milions de persones que han hagut d’abandonar casa seva o ciutats totalment assetjades i fetes miques, com és el cas de Mariúpol. Tot i aquesta situació, molts ucraïnesos es mostren convençuts de la seva fortalesa i creuen que podran resistir els embats de l’exèrcit rus. És el cas de dos joves que no tenen cap dubte que Ucraïna guanyarà l’invasor rus. El periodista Vitali Tkatxuk atén La República des de Kíiv. Abans de l’inici del conflicte treballava com a periodista d’esports en una de les agències més veteranes d’Ucraïna, Ukrinform. La guerra ho ha capgirat tot, i ara Tkatxuk ha passat a informar sobre què passa en aquests moments al seu país. “Hem d’explicar la veritat als ucraïnesos. Treballo des de casa, aquí estic segur”, assegura. El periodista explica que Kíiv està sota el control total de l’exèrcit ucraïnès. Tot i això, relata que els bombardejos russos continuen i que han suposat la mort de molts civils i la destrucció d’edificis. “Tots els ucraïnesos defensem ara la capital: tant els militars com els civils que formen part de la defensa voluntària [persones que van rebre armes de manera voluntària per defensar el país]. S’han establert controls a l’entrada de Kíiv, i les Forces Armades i la defensa territorial fan guàrdia a la ciutat. Els civils s’amaguen als refugis antibombes i al metro”, afegeix.\nTkatxuk reflexiona sobre les possibilitats de l’exèrcit de poder resistir. “La nostra resistència és forta per moltes raons. Primer, perquè durant els vuit anys de guerra el nostre exèrcit va adquirir experiència en la defensa d’Ucraïna al Donbass. En segon lloc, en comparació amb el 2014, el nostre exèrcit ha experimentat canvis qualitatius positius (hem millorat el nostre equipament, equip, armes...). En tercer lloc, tenim motivació: sabem per què lluitem. A més, el president ucraïnès Zelenski s’ha convertit en un líder que inspira tota la nació (tot i que sense ell, els ucraïnesos estaríem lluitant fins al final). Hem demostrat que el formidable exèrcit rus és només una bombolla, així que guanyarem.”\nLa pregunta sobre si esperaven aquest atac per part del Kremlin és gairebé obligada. Tkatxuck assegura que sí, que feia mesos que l’esperaven. “La situació al Donbass era crítica a causa de les constants accions dels russos i els seus mercenaris. La invasió a gran escala es va fer evident quan Rússia va retirar un gran nombre de les seves tropes a l’estranger amb el pretext de fer unes maniobres. D’aleshores ençà, em va quedar clar que l’atac era una qüestió de temps.”\nAleksandr Oleinik és un jove ucraïnès que fa poques setmanes va arribar a Barcelona. La tardor passada s’hi havia passat un mes, després de fer el camí de Santiago. Oleinik no es podia imaginar que la seva vida faria un gir de cent vuitanta graus. Aquest jove explica que sempre li ha agradat viatjar, i com que té el seu negoci de màrqueting digital, la seva feina li ha permès poder treballar des de diferents punts del planeta. Unes setmanes abans de la invasió russa, havia viatjat des de la seva ciutat natal, Odessa, amb una colla d’amics i amigues a Tailàndia i a Sri Lanka. Des d’allà seguien minut a minut les informacions que els arribaven. “Sabíem que els russos eren a prop de la frontera. Vam saber que l’ambaixada dels Estats Units es traslladava de Kíiv a Lviv. El dia 24 de febrer ens va arribar la informació que Rússia estava envaint Ucraïna... És molt fort, perquè coneixem cada ciutat que estan bombardejant”, explica Oleinik. “Cada matí, cada dinar, cada sopar estàvem connectats per conèixer totes les notícies i saber quina era la situació”, subratlla. “El viatge havia de continuar una setmana més, però vam decidir acostar-nos a Ucraïna, però no entrar-hi”, explica el jove. “Vam triar ser a Europa perquè és un bon lloc per poder ajudar el nostre país des de l’exterior. Alguns amics van anar a Polònia; d’altres, a Holanda”, afegeix. “Si no hi hagués hagut la invasió, hauria tornat al meu pis, a Odessa, a treballar des d’internet, com feia sempre, però ara això és impossible. Tampoc puc ser soldat perquè tinc problemes de visió”, explica. Oleinik pensa que pot ser més útil per a Ucraïna des de l’esfera econòmica, treballant i ajudant des de les xarxes, que no pas anat al seu país i allistant-se a l’exèrcit. “No tinc cap mena de formació militar, mai he agafat una arma”, explica. Ara viu en un pis a la ciutat de Barcelona que va trobar a través d’una noia ucraïnesa que fa anys que viu a la capital catalana. Aquesta comunitat es desviu perquè els seus compatriotes que van arribant trobin un lloc on viure aquests primers mesos. La seva mare, de moment, no vol abandonar el seu país. “Cada dia parlo amb ella. Està bé. Sempre parlo amb ella sobre això i és la seva decisió”, diu Oleinik.\nEl patiment i l’enuig dels dos joves es palpa quan en la conversa surt el nom del president rus, Vladímir Putin. “El que ha fet és de bojos. Un país com Ucraïna, que tenia el seu propi camí cap a Europa, amb indústries tecnològiques... No esperàvem que fos una guerra real, com si fos la Segona Guerra Mundial”, es lamenta Oleinik. Per la seva banda, Tkatxuk, considera que “Putin està mentint constantment”: “Tots els arguments que té per atacar Ucraïna no tenen sentit. I un 70% dels russos donen suport a aquesta guerra. Han matat civils pacífics ucraïnesos i han arrasat desenes de ciutats. Es mereixen totes les sancions.”\nMalgrat tot, els dos joves es mostren esperançats i confiats en la resistència ucraïnesa quan fa just un mes que va començar el conflicte.\ns’inicia la invasió russa a Ucraïna.\nmilions de persones han marxat d’Ucraïna\ndes de l’inici del conflicte.\nLa República 26-03-2022, Pàgina 16